Dorian Bay

Dorian Bay er en bukt på nordvestsiden av Wiencke Island i Det antarktiske arkipel, beliggende én kilometer nord for Port Lockroy. Den ble oppdaget av Jean-Baptiste Charcot på hans første antarktisekspedisjon 1903–05 og oppkalt etter Monsieur Dorian, et medlem av Chambre des députés.

I 1955 oppførte Argentina en nødhytte i Dorian Bay. British Antarctic Survey (BAS) satte i 1975 opp en hytte nær den argentinske nødhytta i forbindelse med en midlertidig flystripe ved Damoy Point. Her ble personell fraktet inn med skip og fløyet videre til den nye forskningsstasjonen Rothera på Adelaide Island når isforholdene forhindret skipene å seile lenger sørover. Flystripa ble tatt ut av bruk i 1995 og hytta, kalt Damoy Hut, ble i 2009 oppført på lista over historiske steder og kulturminner i Antarktis.Historic Sites & Monuments in Antarctica. International Polar Heritage Committee

 Referanser 

 Eksterne lenker 
 Damoy Point Refuge British Antarctic Survey
 Damoy UK Antarctic Heritage Trust
 Besøksguide Antarktistraktaten

Kategori:Bukter i Antarktis
Kategori:Antarktishalvøyas geografi
Kategori:Verneområder i Antarktis
Kategori:Artikler i Antarktis-prosjektet